Reversi in C# - CodeProject 10,552,283 members (54,499 online) CodeProject::Workspaces
thanks again Last Visit: 31-Dec-99 18:00 Last Update: 20-Apr-14 3:13Refresh« Prev123 Next » Rheinzink Halve vulstringe 87 mm. prePatina walzblank | Køb online på Bilka.dk
Rheinzink Halve vulstringe 87 mm. prePatina walzblank
Rz Halve Vulstringe 87 Browsing Faculty of Health Sciences by Subject "Sports injuries--Chiropractic treatment"
﻿ Coetzee, Cuan Wayne
﻿ Harris, Kelly Jayne Innovasie of bron van irritasie? - Minette Brink
Innovasie of bron van irritasie?
EK is nie die slimste blond in die land nie, maar ek weet wanneer ‘n ding nie lekker werk nie. Al is dit deur vreeslike slim mense uitgedink en teen miljoene dollars vervolmaak.
Dis baie lekker om deesdae jou melk en sappies in bokse te kan rondkarwei, net jammer jy verloor die helfte van die inhoud daarvan wanneer jy die eerste keer skink. Die indrukwekkende flaptuitjie aan die voorkant werk ongelukkig nie, want die voggies kom met ‘n sierlike boog uitgespoeg, al gooi jy hoe stadig en al mik jy hoe versigtig, dis altyd of bo-oor die glas of op jou skoen. Soos met die sakkies melk (wat in ‘n patetiese plastiekhopie ineenstort nadat jy dit oopgeknip het en vir die skinkslag elke keer regop gehelp moet word), is die triek om ‘n gat aan beide kante te maak om iets aan die lugdruk daarbinne te verander. Maar dan is die boksie permanent oop en die rondkarwei-aksie daarmee heen. Op die ou einde is dit minder moeite en stres om die hele koei saam te vat op kampeersessies.
Die energiedrankies met die ruimte- eeuse tegnologiese wondertuit is net so onprakties. Behalwe dat jy jou tande tjip met die ooptrek-bytslag, kan jy nooit te hard suig of die botteltjie ‘n druk gee nie, want die strale energievog spuit dan aan weerskante van jou wange verby en daar sit jy, van ore tot tone bedruip. Terwyl die tuit met sy miniskule gaatjie aan jou tongpunt vassuig en jy teen die lessenaar moet vasskop om die ding af te trek.
Nog ‘n flop is glasflesse met beet en agurkies. Die beet is met mening tot bo ingeskweez sodat jy na die eerste skepslag soos die slagter uit die hel lyk met al die rooi spatsels die wêreld vol.
Die laaste agurkies doer onder in die fles moet jy soos goudvisse in die rondte jaag voordat jy hulle met die hand gevang kry, want raakgesteek, dié kry jy hulle nie.
Maar aan die ander kant is dit ‘n uitstekende tydverdryf vir kinders. “Mag ek ‘n agurkie kry, Mamma?”
“Ja, my skat, help jouself.” Drie ure later is die kind nog steeds besig om sy kos te probeer vang. Ten volle gehipnotiseer deur die kolkaksie voor sy oë.
Koffieblikke is eintlik lewensgevaarlik, want daai oënskynlike gladde rande wag net om jou hand by die pols te amputeer as jy nie versigtig is nie. En dan het die vervaardigers nog die vermetelheid om ‘sealed for your protection’ op die foelieflap te druk.
Maar die wenner van innovasies is sonskerms vir motorvoorruite. Enige verveelde persoon is welkom om te kom kyk wanneer ek dié kontrêpsie probeer opsit en afhaal. Die ding is veronderstel om heel pikant in ‘n klein ronde pierinkie op te vou, maar laat ek dit probeer?
Dit lyk meer asof ek met die kar se airbag stoei soos dit rondglip en my herhaaldelik heen-en-weer klap. Ek oorweeg regstappe teen dié sadistiese vervaardigers.
Maar soos ek sê, ek is nie land se slimste nie. Ook nie die geduldigste nie.